Lolland-Falsters Stifts-Tidende, 1846-02-07
Da Ordinationen i sig selv næst efter Bispevielsen er den lutherske Kirkes høitideligste og smukkeste rituelle Handling, og da det var første Gang at Biskop Gad offentlig skulde fremtræde i dette Embede, var det naturligt, at et stort Antal af Stiftets Geistlige, saavelsom af Byens og Omegnens Beboere, havde indfundet sig. - Pastor Bergenhammer intimerede over 1 Cor. 3, 11-15: "Jngen kan lægge anden Grundvold, end den, som lagt er, hvilken er Jesus Christus, o. s. v. Han viste, hvad det betyder at bygge paa Christi Grundvold, og at den Gierning, som hviler derpaa, har sit Værd, selv om den synes uden Frugt Endelig nedbad han Himlens Velsignelse over de tvende unge Brødres Arbeide i Kirken, at deres Gierning maatte hvile paa Christi Grundvold og blive fast, og at de selv maatte blive frelste. – Biskoppen havde til Text for sin Ordinationstale valgt Rom. 8, 38, 39. J et klart og kraftigt, af ægte christelig Varme gjennemstrømmet Foredrag viste han, hvorledes den faste Tillid, at Jntet kan skille os fra Guds Kjærlighed i Christo Jesur, maatte styrke disse unge Brødre til deres vigtige Kald, ligesom den er et Foreningsbaand, der omslynger alle Kirkens Tjenere, og opfylder ham selv med Mod og Haab ved Tiltrædelse af hans Embede. Han udviklede, at vi ville have denne Tillid, naar vi kjende Gud og stedse voxe i Erkjendelsen af Sandhedens Lys i Christo, – naar vi ikke ønske Noget inderligere end at helliggjøres mere og meere efter Jesu Christi Forbillede, – og naar vi kraftig befæstes i christelig Tro og christeligt Liv. – Af de Ordinerede prædikede Koch over 2 Cor. 3, 4-6. Efter i en Jndledning at have viist Lærerstandens Nødvendighed og guddommelige Jndstiftelse, aflagde han Regnskab for, at han kjendte sit ansvarsfulde Kalds Pligter, som fornemmelig bestaae i at forkynde Sandheden, der er Eet med Jesu Christi Ord, men at denne Forkyndelse dog først har Velsignelse, naar Læreren er gjennemtrængt af levende Tro. - Foruden af den evangeliske Psalmebog (Nr. 374, 377 - 193 – 393) bleve 3 smukke Ordinationspsalmer af Provst D. Smidt, i Stege, af hvilke Kirken fra ældre Tid eier trykte Exemplarer, udførte fiirstemmigt af et Chor under Anførsel af Kirkesanger Ross. Ogsaa Messe-Svarene til den høitidelige latinske Collect bleve meget smukt udførte af dette Chor. - Efterat den kirkelige Handling var endt, afholdtes hos Gjæstgiver Brabrand et Festmaaltid, hvortil de tilstedeværende Geistlige havde indbudet Biskoppen og de Ordinerede. Af de ved Bordet med passende Taler udbragte Skaaler udhæve vi, For Biskop Gad, at Provst Kofod-Ancher. Han ønskede ham velkommen, og viste, med hvilke Følelser af Velvillie, Høiagtelse og Tillid Stiftets Geistlighed modtog sin nye Foresatte, og fandt et sikkert Varsel for, at Forhaabningerne vilde gaae i Opfyldelse, i den smukke Maade, hvorpaa Hs. Høiærværdighed havde betegnet sin første Jndtrædelse i Domkirken med at hædre den uforglemmelige Rasmus Møllers Minde). - Biskoppen takkede rørt for den velvillige og hjertelige Maade, hvorpaa hans Brødre kom ham imøde han havde ingenlunde villet fremkalde nogen Sammenligning mellem Møller og sig, men saae med Ydmyghed hen til Hiins kjærlige, velsignelsesrige Færd, der stedse skulde være ham et Forbillede. Han endte med de bedste Ønsker for Stiftets Geistlighed. – For Rector Rosendahl, som Forfatter af Mindetavlens Jndskrift, at Pastor Dresler. - Pastor Thaning bemærkede, at Biskoppen ligesom de fleste Præster havde faaet et Kald med 2 Sogne; Lolland var Hovedsognet, og han ønskede derfor, at Biskoppen vilde tage Bolig i dette. Under den Munterhed, som denne Spøg fremkaldte, yttrede Biskop Gad, at det skulde være ham kjært, om Nogen kunde anvise ham en Bolig i Hovedsognet; imidlertid maatte man erindre, at de to unge Mænd, som havde givet Anledning til nærværende Sammenkomst, vare fra Annexet, hvorpaa han udbragte en Skaal for de Ordinerede. For Biskoppens Familie, af Pastor Theil. For de fraværende Brødre, navnlig de to ærværdige Mænd, for hvem Medhjælpere her vare indviede, af Biskop Gad. - Endnu flere tildeels meere private Skaaler bleve udbragte, og ved den hele Fest herskede en uforstyrret Glæde og Munterhed, Nykjøbing, den 7de Februar. De ivrige Bestræbelser, den kgl. Generalpostdirection viser for den hurtigst mulige Postforbindelse, og den Beredvillighed, hvormed den stedse stræber at opfylde ethvert billigt Ønske af Publicum, giver os Haab om, at den vil laane efterstaaende bemærkninger et velvilligt Øre. – Den forenede lollandske Brev- og Pakkepost, der udgaaer fra Kjøbenhavn hver Tirsdag Aften Kl. 8 og i flere Henseender for Lollands-Falsters Stift kan betragtes som den vigtigste Post i Ugen, indtræffer sjelden eller aldrig i Vordingborg førend Kl. 10 Onsdag Formiddag, ja ofte endog sildigere. Saavidt man veed, er der en yngre Bestemmelse for, at denne Post skal tilbagelægge Milen igjennem Sjælland i samme Tid, som det her over vore Øer alt længe er skeet, nemlig i 3/4 Time. Det er derfor paafaldende, at naar Posten kun har 9 1/2 Time til Kjørselen fra Udgangspunktet til Vordingborg, der da kan bruges 45 Timer til dens Expedition underveis, især da kun een total Omlæsning er fornøden i Rønnede, og hverken Afgang eller Tilgang paa Stationerne i Kjøge og Tappernøie er eller kan blive af nogen stor Betydenhed, fornemmelig siden Rønnede er blevet et fuldstændigt regnskabsførende Contoir.